192 CORRESPONDANCE DU COMTE DE LEYCESTER 
Torsay, de la volonté et affection duquel monsieur Walseghem 
pora tesmoigner à Vostre Excellence Ce mien nepveu a este 
nourry près de Monsieur le Comte de Pembrouk par la recom- 
mandation de feu monsieur Sidney; maintenant il retourne vers 
mondit sieur le Comte pour continuer de luy faire service; et 
d'autant, Monseigneur, que je sçay de combien grande importance 
luy peut estre la faveur de Vostre Excellence, je la supplieray 
très humblement, que son plaisir soit luy en vouloir départir en 
la volonté, qu'il monstre, d'avoir de chercher sa fortune en An- 
gleterre; en quoy, Monseigneur, Vostre Excellence non seulement 
se le rendra tres obligé mais aussy son père et ses parens, parti- 
culiérement moy, quy d’ailleurs me recognoy très humble servi- 
teur de Vostre Excellence. Et en ceste dévotion je pryeray Dieu, 
Monseigneur, vouloir tousiours conserver Vostre Excellence soubz 
sa saincte garde. A Paris, ce 5° de May 1588. De Vostre Excellence 
Très humble et tres obéyssant serviteur 
Q Tarrın. 
LXTIT. 
Quintin Taffin, sieur de la Prée, au Comte de Leycester.') 
Sur la situation à Paris, la Grande Armade etc. 
Paris, 19 juin 1588. 
Monseigneur. J’avoy escrit à Vostre Excellence le 19° de may, 
ce que estoit advenu en ceste ville depuis le 12e ?) iusques audit 
iour. Le porteur de mes lettres estoit un jeune homme de ma 
cognoissance, lequel, ayant pris son chemin par Evreux, a esté 
misérablement dévalizé, l’ayant les voleurs mis du tout en pour- 
point comme il m’a escrit de Rouen il y a huit jours. Outre sa 
1) Archives Teyler, III, p. 205. Voyez p. 148. 
2) C’est à dire depuis la journée des Barricades. 
